
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam izvērtēt un pārskatīt anotācijas 1.3. apakšsadaļas 13. punktu un anotācijas 5. sadaļu. Atbilstoši skaidrojumiem projektā ietvertie grozījumi saistīti ar Eiropas Parlamenta un Padomes 2024.gada 19.decembra Regulas Nr.2025/40/ES par par iepakojumu un iepakojuma atkritumiem, ar ko groza Regulu (ES) 2019/1020 un Direktīvu (ES) 2019/904 un atceļ Direktīvu 94/62/EK (turpmāk - regula) ieviešanu.
Proti, no projekta un sniegtajiem skaidrojumiem saprotams, ka jau pirms Eiropas Komisijas īstenošanas akta pieņemšanas, nosakot prasības atkritumu savākšanai izmantojamo konteineru marķēšanai, Latvija sāk izpildīt no regulas 13. panta izrietošās saistības. Attiecīgi, norādot uz regulas ietekmi uz Ministru kabineta 2016. gada 13. decembra noteikumiem Nr. 788 "Noteikumi par atkritumu savākšanas un šķirošanas vietām", ir konkrēti skaidrojams (tajā skaitā anotācijas 5. sadaļā), kā tieši šī ietekme izpaužas un kā tiek ieviestas regulas prasības. 
Vēršam uzmanību, ka, piemēram, regulas 13. pants nosaka nepieciešamību marķēt iepakojuma atkritumu savākšanai paredzētās atkritumu tvertnes, kas izriet arī no projekta un tā pielikuma, kur noteikts, piemēram, kādam jāizskatās marķējumam. Savukārt no regulas izrietošais noteikums par to, ka uz tvertnes var būt vairāk nekā viens marķējums saistāms, piemēram, ar projekta 11. punktu. Attiecīgi lūdzam nodrošināt pilnīgu un korektu izpratni par projekta atbilstību no Eiropas Savienības tiesību aktiem izrietošajām saistībām.

